Opwindende programme in Desember – net op Showmax | Maroela Media
Kykers kan solank die springmielies naderskuif – daar is talle nuwe reekse en opwindende flieks in Desember net op Showmax!
Hierdie lagwekkende koggelfliek (mokumentêr) deur die skeppers van SuzelleDIY het Julia Anastasopoulos as Tali in die hoofrol, ŉ Sandton-prinses wat na Kaapstad verhuis – en nou gaan sy trou!
Beplande vrystellingsdatum: 14 Desember
Louisa Durrell verhuis in 1935 saam met haar gesin van Engeland na ŉ Griekse eiland, maar die plaaslike inwoners is nog nie gereed vir dié vreemde en wonderlike lewenslustige groep nie!
Beplande vrystellingsdatum: 4 Desember
ŉ Vermiste meisie daag meer as ŉ dekade ná haar verdwyning weer op, en dit skep meer vrae as antwoorde in ŉ splinternuwe seisoen van dié spanningsvolle misdaadriller-reeks.
Dié minireeks is ŉ oorsig van Genesis tot Openbaring met al die drama, genade en wysheid wat daarin vervat is.
Dr. Meredith Grey sluit aan by ŉ hospitaal in Seattle. Sy is daar om lewens te red, maar is sy gereed vir die veranderinge in haar eie lewe?
Beplande vrystellingsdatum: 11 Desember
ŉ Nuwe mallemeule van politiek terwyl Elizabeth en haar span poog om te voorkom dat Rusland Kroasië binneval, om ŉ ontvoerde kollega te red en om CIA-wapensmokkelaars aan te keer.
Beplande vrystellingsdatum: 18 Desember
Die soeke na die waarheid oor sy ma se dood maak van speurder Harry Bosch ŉ onvoorspelbare en vreemde karakter. Die moord van ŉ hawelose oorlogsveteraan is egter die laaste druppel wat die emmer laat oorloop.
ŉ Ontploffing laat dié seisoen met ŉ knal begin. Sherlock en Watson moet ou en nuwe bedreigings oor die wêreld in die gesig staar, en misdadigers ontvoer Sherlock vir sy dienste…
Kim word besteel tydens ŉ besoek aan Parys. Die Kardashians is al gewoond aan drama, maar kan hulle dié storm trotseer?
Dié dramatiese storie oor die Amerikaanse verkiesing in 2000 het ŉ sterbelaaide rolverdeling. Vier mans moet die noodlot van ŉ land bepaal nadat ŉ dooiepunt ŉ land gyselaar hou.
Beplande vrystellingsdatum: 1 Desember
Toestande in 1968 was só sleg in Amerikaanse skole dat die leerlinge besluit het om te dros. Kyk hoe hoop en eenheid teenspoed en verdrukking kan verdryf in hierdie ware verhaal.
Franklin Roosevelt het talle groot politieke oorloë deurleef. Hierdie fliek kyk na sy grootste stryd teen ŉ siekte wat gedreig het om sy wêreld te verwoes.
ŉ Portier (Danny Lee Wynter) kom alles te wete oor die opwindende, en soms donker, geskiedenis van die huis waar hy werk, wanneer ŉ bejaarde besoeker (Maggie Smith) haar ervarings as ŉ sosiale vlinder in die 1900’s met hom deel.
Emma Thompson is uitmuntend in haar rol as ŉ professor wat uitvind sy het baarmoederkanker. Beleef die hoogte- en laagtepunte saam met haar van dié angswekkende siekte.
Wraak is al waaraan die Cherokee Kid kan dink, maar hy moet eers van sy lafhartigheid afsien om ŉ dodelike cowboy te word – en hy is ŉ groot papbroek.
Queen Latifah is te sien as Bessie Smith, die legendariese blues-sangeres wat uit niet skielik die musiekwêreld op sy kop gekeer het in die 1920’s en 1930’s.
Dié lagwekkende koggelfliek (mokumentêr) vertel die storie van twee tennissterre (Andy Samberg en Kit Harington) wat sewe dae lank aan een tenniswedstryd deelneem. Dis gebaseer op die 2010 Wimbledon-eindstryd tussen John Isner en Nicolas Mahut wat uiteindelik 11 ure en vyf minute lank (oor drie dae) gespeel het – die langste tenniswedstryd tot dusver.
Toe Muhammad Ali geweier het om homself beskikbaar te maak om vir die Viëtnam-oorlog opgeroep te word, het hy die kryt betree met sy grootste opponent ooit: die Amerikaanse regering.
Hy is ŉ bokslegende, en is ook bekend vir sy manewales buite die bokskryt. Leer ken Mike Tyson in sy eenmanprogram.
Tina Fey is ŉ suksesvolle sakevrou wat graag kinders wil hê, maar sy is onvrugbaar. Sy gaan ŉ ooreenkoms aan met ŉ onstabiele vroue wat bereid is om haar surrogaat te wees in dié lagwekkende komedie.
Ella (Anne Hathaway) se peetma het haar as kind betower om alles te doen wat iemand vir haar sê, maar dit word ŉ probleem en sy moet van dié vloek ontslae raak.
Beplande vrystellingsdatum: 7 Desember
Hulle was op soek na ŉ goedkoop tropiese vakansie, maar toe ŉ groep vriende verpligte paartjieberading by ŉ oord moet bywoon, begin allerhande eienaardige dinge in dié romantiese komedie gebeur…
ŉ Lighartige komedie oor ŉ stadsjapie-egpaar (Paul Rudd en Jennifer Aniston) sluit aan by ŉ vrygeestige gemeenskap in ŉ poging om hulself te vind en van stres ontslae te raak… maar selfs hippies het probleme.
Barbie vertel die wonderlike storie van Thumbelina, ŉ feetjie wat haar vrees oorwin om maats te maak met ŉ mensemeisie en ŉ woud te red.
Die park se wetenskaplikes het ŉ nuwe dinosourus geskep met ŉ yslike aptyt vir warmbrakke. Dit word ŉ probleem wanneer die park nie meer dié lekkerny al hoe minder word…
Timmy en sy vriende word vasgekeer in ŉ kleuterskool op Oukersaand. Hulle besluit om sommer hul eie Kersfees te hou.
Manny Pacquiao, agt keer wêreldkampioen, is een van die bokswêreld se legendes. Maak kennis met die man en die genie agter die kampioen in dié dokumentêre fliek.
Die sportwêreld is propvol mites en samesweringsteorieë. Maar wat daarvan is feit en wat is fiksie? Inverleigh stel ondersoek in oor ŉ reeks stories wat ŉ nuwe perspektief bied oor jou gunstelingsportsoorte.
Dit is roofdier teenoor prooi in dié wonderlike nuwe natuurreeks, met vertellings deur Sir David Attenborough. Sien die stryd van naderby tussen die natuur se beste jagters en slimste prooi.
The Hunt het ongelooflike natuurtonele, maar hoe is dit verfilm? Kom kyk agter die kameras…
Volg Sir David Attenborough na waar die beendere van die grootste dier ooit ontdek word. Dié dokumentêr plaas jou in die spore van ongelooflike dinosourusse.
Hoe erg is die vetsug-epidemie en watter rol speel kosmaatskappye? Hierdie dokumentêr ondersoek die wêreldwye gesondheidsbedreiging van wetgewing en voedselpolitiek.
Toe Top Gear in 2002 ŉ nuwe baadjie aangetrek het, het niemand kon raai watter treffer dit sou word nie. Beleef al die drama, malligheid en spoed van voor af.
Van skedonkies tot hoe om jou eie limousine te bou – Jeremy, James en Richard is terug met hul manewales en jy word saamgenooi op die rit!
Terwyl stadsjapies bekommerd is as hul sportnutsvoertuie te naby aan die sypaadjie kom, koop die Top Gear-span gebruikte motors en probeer om daarmee oor die Kalahari-woestyn te ry. Malligheid!
Die Binneland-kliniek in Pretoria is die agtergrond vir dié plaaslike sepie wat die verhale vertel van die mediese personeel wat hul pasiënte se lewens red en alles in hul vermoë doen om die seer gesond te maak.
Ella is slim, suksesvol en kreatief, maar sy is nie so suksesvol in haar verhoudings nie. Louis, ŉ dokter, het dieselfde probleem. Hulle word aanlyn vriende, maar kan dit tot iets meer lei?
Jan S01 E08 – Weeklikse episodes
Sluit aan by die Michelin-ster sjef, Jan-Hendrik van der Westhuizen, in Nice en reis saam na ŉ Italiaanse dorpie waar hy die inspirasie kry vir sy grenslose kreatiwiteit.
ŉ Werkolis sakevrou moet voorgee dat familie vir haar eerste kom wanneer sy ŉ kontrak wil teken. Sy huur ŉ model om voor te gee dat hy haar verloofde is. Maar dit klink net soos ŉ goeie plan…
Alles word gedoen vir dié musiekblyspel. Jan het sy oog op die lewenslustige Liefling, maar die noodlot, jaloerse ekse en talle liedjies sweer saam om hulle uitmekaar te hou.
ŉ Predikant is verslae ná die dood van sy gesin en hy word ŉ kluisenaar. ŉ Nuwe maatskaplike werker nader hom egter om te help voorkom dat dieselfde siekte, wat sy gesin verwoes het, ook ander tref.
Karen Zoid is terug met nog twee seisoene van uitstekende musiek en wonderlike gaste soos Evita Bezuidenhout, Thuli Madonsela, Leon Schuster, Jack Parow, Marc Lottering en Nik Rabinowitz.
Betree die sprokieswêreld met dié gewilde realiteitsreeks wat paartjies help om die perfekte troue te reël! Die program word deur Sorina Erasmus aangebied en dit draai alles rondom daardie spesiale dag.
ŉ Groep, wat moeg is vir die streng reëls van hul ouetehuis, besluit om ŉ geheime verhoogdrama te reël onder die neuse van die personeel in dié sterbelaaide komedie-drama.